ai4bharat/Pralekha huggingface dataset:
তথ্যওসম্প্রচারমন্ত্রক
বেসরকারি এফএম চ্যানেলগুলি কর্তৃক আকাশবাণীর সংবাদ সম্প্রচারের ঐতিহাসিক সূচনা
নয়াদিল্লি, ০৮ জানুয়ারি, ২০১৯
তথ্য ও সম্প্রচার প্রতিমন্ত্রী  কর্ণেল রাজ্যবর্ধন রাঠোর  আজ বেসরকারি এফএম চ্যানেলের মাধ্যমে আকাশবাণীর সংবাদ সম্প্রচার কর্মসূচি সূচনা করেছেন। এ বছরের ৩১ মে পর্যন্ত পরীক্ষামূলকভাবে এবং বিনামূল্যে বেসরকারি চ্যানেলগুলি আকাশবাণীর সংবাদ সম্প্রচার করতে পারবে।
বেসরকারি এফএম রেডিও চ্যানেলগুলিকে সংবাদসূচি অনুসারে আকাশবাণীর ইংরাজি/হিন্দি সংবাদ বুলেটিন সম্প্রচারের অনুমতি দেওয়া হবে। তবে, এর জন্য কিছু শর্তাবলী মেনে চলতে হবে। যে কোনও বেসরকারি এফএম বেতার সম্প্রচার সংস্থা সংবাদ বুলেটিন সম্প্রচার করতে চাইলে, তাদের আকাশবাণীর সংবাদ পরিষেবা বিভাগে নাম নথিভুক্ত করতে হবে। এর জন্য http://newsonair.comওয়েবসাইটের ‘রেজিস্টার নাও’ ট্যাবে গিয়ে নাম নথিভুক্ত করতে হবে। আকাশবাণীর সংবাদ বুলেটিনগুলিকে কোনোরূপ পরিবর্তন না করে, সম্পূর্ণভাবে সম্প্রচার করতে হবে। বুলেটিন – এর সঙ্গে থাকা বাণিজ্যিক বিজ্ঞাপনগুলিকেও সংবাদের সঙ্গে অবিকৃতভাবে প্রচার করতে হবে। বেসরকারি এফএম চ্যানেলগুলিকে তাদের সংবাদ সম্প্রচারের জন্য আকাশবাণীকে স্বীকৃতি দিতে হবে। বেসরকারি চ্যানেলগুলিকে হয় আকাশবাণীর সংবাদের সময়ে একই সঙ্গে অথবা ৩০ মিনিটের মধ্যে বিলম্বিত সম্প্রচারের অনুমতি দেওয়া হবে। তবে, বিলম্বিত সম্প্রচার করা হলে, তার আগে এ বিষয়ে ঘোষণা করতে হবে। আকাশবাণীর শর্ত মেনেই কেবলমাত্র বেসরকারি এফএম চ্যানেলগুলি বুলেটিন সম্প্রচার করতে পারবে। এ সংক্রান্ত নীতি-নির্দেশিকা এবং শর্তগুলি http://newsonair.com/Broadcaster-Reg-TnC.aspx. এই ওয়েবসাইট থেকে পাওয়া যাবে।
আজকের অনুষ্ঠানে কর্ণেল রাঠোর এই উদ্যোগের জন্য তথ্য ও সম্প্রচার মন্ত্রকের আধিকারিকদের অভিনন্দন জানান। তিনি বলেন, মানুষের সচেতনতা বাড়ানোর কাজকে সরকার অগ্রাধিকার দিয়ে থাকে। এই কারণেই এই পরিষেবাটি বিনামূল্যে দেওয়া হচ্ছে। তিনি বলেন, সচেতন নাগরিকই, সক্ষম নাগরিক। এই ব্যবস্থাকে আকাশবাণীর সঙ্গে সহযোগিতামূলক উদ্যোগের ভিত্তিতে মানুষকে জানানো, শিক্ষিত করে তোলা এবং ক্ষমতায়িত করে তোলার চেষ্টা করা হবে।
2
প্রসার ভারতীর চেয়ারম্যান এ সূর্যপ্রকাশ তাঁর বার্তায় এই উদ্যোগকে সহযোগিতা ও একত্রীকরণের এই যুগে এক গুরুত্বপূর্ণ পদক্ষেপ বলে বর্ণনা করেছেন। বেসরকারি এফএম চ্যানেলগুলি দীর্ঘদিনের দাবি মেনে নেওয়ার জন্য অ্যাসোসিয়েশন অফ রেডিও অপারেটর্স অফ ইন্ডিয়া – র সভাপতি শ্রীমতী অনুরাধা প্রসাদ সরকারকে ধন্যবাদ জানান। আকাশবাণীর সংবাদ পরিষেবা বিভাগের মহানির্দেশক শ্রীমতী ইরা যোশী এই উদ্যোগকে ঐতিহাসিক বলে মন্তব্য করেন। অনুষ্ঠানে তথ্য ও সম্প্রচার মন্ত্রকের সচিব শ্রী অমিত খারে, প্রসার ভারতীর সিইও শ্রী শশী শেখর ভেম্পাতি , প্রেস ইনফরমেশন ব্যুরো-র মুখ্য মহানির্দেশক শ্রী সীতাংশু কর, প্রসার ভারতীর অর্থ বিভাগীয় সদস্য শ্রী রাজীব সিং, আকাশবাণীর মহানির্দেশ শ্রী এফ শাহরিয়ার এবং অন্যান্য বরিষ্ঠ আধিকারিকরা এই অনুষ্ঠানে উপস্থিত ছিলেন।
CG/PB/SB
(Visitor Counter : 190
প্রধানমন্ত্রীরদপ্তর
প্রধানমন্ত্রী উত্তরপ্রদেশের বিন্ধ্যাচল অঞ্চলে গ্রামীণ পানীয় জল প্রকল্পের শিলান্যাস করলেন
জল জীবন মিশন কর্মসূচিতে এই প্রকল্পে ২.৬ কোটি পরিবার নল বাহিত পানীয় জলের সুবিধা পাবেন
নল বাহিত জল সরবরাহের মাধ্যমে গরিব পরিবার গুলির মধ্যে স্বাস্থ্যের বিকাশ ঘটবে: প্রধানমন্ত্রী
এই জল সরবরাহ প্রকল্পের মাধ্যমে জল সংকট মিটবে এবং সেচ ব্যবস্থাপনার সমাধান হবে: প্রধানমন্ত্রী
নতুন দিল্লি, ২২ নভেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে উত্তরপ্রদেশের বিন্ধ্যাচলের মির্জাপুর ও সোনভদ্র জেলায় গ্রামীণ পানীয় জল প্রকল্পের শিলান্যাস করেছেন।
প্রধানমন্ত্রী এদিন ভিলেজ ওয়াটার এন্ড স্যানিটেশন কমিটি ও পানি সমিতির সদস্যদের সাথেও মতবিনিময় করেছেন। কেন্দ্রীয় জল শক্তি মন্ত্রী গজেন্দ্র সিংহ শেখাওয়াত, উত্তর প্রদেশের রাজ্যপাল শ্রীমতি আনন্দিবেন প্যাটেল এবং মুখ্যমন্ত্রী যোগী আদিত্যনাথ এই অনুষ্ঠানে উপস্থিত ছিলেন।
এই জল প্রকল্প রূপায়িত হলে ২৯৯৫ টি গ্রামের ৪২ লক্ষ মানুষ উপকৃত হবেন। প্রকল্পের খরচ ধরা হয়েছে ৫,৫৫৫.৩৮ কোটি টাকা। প্রকল্পের কাজ শেষ হতে সময় লাগবে ২৪ মাস। এই জল প্রকল্প রক্ষণাবেক্ষণের দায়িত্ব ভিলেজ ওয়াটার এন্ড স্যানিটেশন কমিটি ও পানি সমিতির হাতে দেওয়া হয়েছে।
গ্রামীণ জল সরবরাহ প্রকল্পের শিলান্যাস করে প্রধানমন্ত্রী বলেন, জল জীবন মিশন কর্মসূচির মাধ্যমে গত দেড় বছরে দেশে ২ কোটি ৬০ লক্ষ পরিবারের মধ্যে নল বাহিত পানীয় জল সরবরাহ করা হয়েছে। এর মধ্যে উত্তরপ্রদেশেই কয়েক লক্ষ পরিবার রয়েছে। তিনি বলেন, জল শক্তি মিশনের সূচনা হওয়ায় গ্রামের মা-বোনেরা সহজেই জল সংগ্রহ করতে পেরে প্রভূত উপকৃত হয়েছেন। শুধু তাই নয়, নলবাহিত জল সরবরাহের ফলে গ্রামে কলেরা, টাইফয়েড, এনসেফ্যালাইটিস মত রোগের প্রাদুর্ভাব কমবে। গ্রামের গরিব মানুষ দূষণমুক্ত জল পান করতে পারবেন। বিশেষত বিন্ধ্যাচল বা বুন্দেলখন্ডের মতো এলাকায় যেখানে জল সংকট রয়েছে। প্রধানমন্ত্রী বলেন, ওইসব অঞ্চলে নদ-নদী থাকলেও তা মূলত খরা প্রবণ এলাকা হিসেবে চিহ্নিত।
তিনি বলেন, ওইসব এলাকায় যখন নল বাহিত পানীয় জলের সুবিধা পাওয়া যাবে তখন সেখানকার শিশুদের স্বাস্থ্যের উন্নতির পাশাপাশি তাদের শারীরিক ও মানসিক বিকাশ ঘটবে। স্বনির্ভর গ্রামের বিকাশের মাধ্যমে স্বনির্ভর ভারত গড়ে উঠবে বলে প্রধানমন্ত্রী আশা প্রকাশ করেন।
করোনা জনিত অতিমারি পরিস্থিতিতেও দায়িত্বশীলতার পরিচয় দেওয়ায় প্রধানমন্ত্রী উত্তরপ্রদেশ সরকারকে বাহবা দেন। তিনি ওই অঞ্চলে এলপিজি সিলিন্ডার, বিদ্যুৎ সরবরাহ কিংবা জলসেচ বা সোলার প্ল্যান্ট তৈরির মতো গুরুত্বপূর্ণ বিষয়গুলো উল্লেখ করেন। বিশেষ করে অচাষযোগ্য জমিতে সোলার প্ল্যান্ট তৈরি করে কৃষকদের অতিরিক্ত আয়ের কথা উল্লেখ করেন।
স্বামীত্ব যোজনার কথা উল্লেখ করে প্রধানমন্ত্রী জানান যে, আবাসিক ও জমির সম্পত্তির জন্য মালিকানা যাচাই করা সংক্রান্ত কাজগুলি সুষ্ঠুভাবে পরিচালিত হচ্ছে। এর ফলে সমাজের দরিদ্র শ্রেণীভুক্তদের সম্পত্তি বেআইনি ভাবে দখল করা বন্ধ হবে।
ওই অঞ্চলের আদিবাসীদের উন্নয়নের কথা উল্লেখ করে প্রধানমন্ত্রী বলেন, আদিবাসীদের জন্য বিশেষ সরকারি প্রকল্পগুলির সুযোগ তাঁরা নিতে পারছেন। ওই এলাকায় একশরও বেশি একলব্য মডেলের বিদ্যালয় স্থাপন করা হয়েছে। জেলা খনিজ তহবিলের মাধ্যমে উত্তরপ্রদেশে ৮০০ কোটি টাকা সংগ্রহ করে ৬ হাজার প্রকল্পের অনুমোদন দেওয়া হয়েছে।
করোনা জনিত বর্তমান পরিস্থিতিতে প্রধানমন্ত্রী তাঁর ভাষণে জনগণকে বিশেষভাবে সতর্ক থাকার আহ্বান জানিয়েছেন।
প্রধানমন্ত্রীরদপ্তর
গোয়া রোজগার মেলা উদ্বোধন উপলক্ষে প্রধানমন্ত্রীর ভাষণ
নয়াদিল্লি, ২৪ নভেম্বর, ২০২২
নমস্কার।
আজ গোয়া সরকার রাজ্যের যুবক-যুবতীদের কর্মসংস্থানের জন্য একটি গুরুত্বপূর্ণ পদক্ষেপ নিয়েছে। অনেক যুবক-যুবতীকে আজ গোয়া রাজ্য সরকারের বিভিন্ন বিভাগে গণনিয়োগপত্র দেওয়া হবে। নিয়োগপত্র প্রাপ্ত সকল যুবক- যুবতী ও তাঁদের অভিভাবকদের অনেক অভিনন্দন। আমাকে বলা হয়েছে যে, আগামী কয়েক মাসের মধ্যে গোয়া পুলিশ সহ অন্যান্য বিভাগে নিয়োগ হবে। এই নিয়োগ প্রক্রিয়া গোয়া পুলিশকে আরও শক্তিশালী করবে এবং নাগরিকদের বিশেষ করে পর্যটকদের নিরাপত্তার ক্ষেত্রে একটি বড় সুবিধা সংযোজিত হ’তে চলেছে।
বন্ধুগণ,
গত কয়েক সপ্তাহ ধরে দেশের বিভিন্ন রাজ্যে ধারাবাহিকভাবে কর্মসংস্থান মেলার আয়োজন করা হচ্ছে। কেন্দ্রীয় সরকারও প্রতি মাসে কর্মসংস্থান মেলার মাধ্যমে হাজার হাজার যুবক-যুবতীকে কেন্দ্রীয় সরকারের নানা বিভাগে চাকরি দিচ্ছে। আমি খুশি, যে যে রাজ্যে বিজেপির নেতৃত্বাধীন সরকার আছে, ডাবল ইঞ্জিনের সরকার আছে, সেই রাজ্য সরকারগুলিও তাঁদের নিজস্ব স্তরে এই ধরনের চাকরি মেলার আয়োজন করছে।
বন্ধুগণ,
গত 8 বছরে কেন্দ্রীয় সরকার গোয়ার উন্নয়নে হাজার হাজার কোটি টাকা বিনিয়োগ করেছে। প্রায় তিন হাজার কোটি টাকা ব্যয়ে মোপায় গড়ে ওঠা নতুন বিমানবন্দরটিও শীঘ্রই উন্মোচিত হতে চলেছে। এই বিমানবন্দর নির্মাণের কাজে গোয়ার হাজার হাজার মানুষের কর্মসংস্থান হয়েছে। একইভাবে, আজ গোয়াতে যে যোগাযোগ ব্যবস্থার উন্নয়ন প্রকল্পগুলি এবং পরিকাঠামো উন্নয়নের প্রকল্পগুলির কাজ চলছে, সেগুলিও গোয়ার যুবক-যুবতীদের অনেক কর্মসংস্থানের সুযোগ এনে দিয়েছে। আত্মনির্ভর গোয়া গড়ে তুলতে এই রাজ্যের মৌলিক সুযোগ-সুবিধাগুলি উন্নত করার পাশাপাশি, রাজ্যের সমস্ত প্রয়োজনীয় পরিকাঠামো উন্নয়নের দৃষ্টিভঙ্গী নিয়ে আমরা এগিয়ে চলেছি। ‘গোয়া ট্যুরিজম মাস্টার প্ল্যান অ্যান্ড পলিসি’ প্রণয়নের মাধ্যমে রাজ্য সরকার গোয়ার উন্নয়নের জন্য একটি নতুন নীল নক্শাও রচনা করেছে। এর ফলে, এই রাজ্য পর্যটন খাতে বিনিয়োগ এবং বিপুল সংখ্যক কর্মসংস্থান বৃদ্ধির নতুন সম্ভাবনা তৈরি হয়েছে।
বন্ধুগণ,
গোয়ার গ্রামীণ এলাকাগুলিকেও অর্থনৈতিক দিক থেকে শক্তিশালী করে তুলতে এবং পারম্পরিক কৃষি উন্নয়নের মাধ্যমে কৃষকদের রোজগার বাড়াতে বিবিধ পদক্ষেপ নেওয়া হচ্ছে। ধান, খাদ্য প্রক্রিয়াকরণ, নারকেল, পাট এবং বিবিধ মশলা উৎপাদনকারী কৃষকদের বিভিন্ন স্বনির্ভর গোষ্ঠীর সঙ্গে যুক্ত করা হচ্ছে। এই সমস্ত প্রচেষ্টা গোয়াতে কর্মসংস্থান এবং স্বনির্ভর প্রকল্প গড়ে তোলার ক্ষেত্রে অনেক নতুন নতুন সুযোগ তৈরি করছে।
বন্ধুগণ,
আজ যে যুবক-যুবতীরা গোয়াতে নিয়োগপত্র পেয়েছেন, তাঁদের আমি আরেকটি কথা বলতে চাই। এখন আপনাদের জীবনের সবচেয়ে গুরুত্বপূর্ণ ২৫টি বছর শুরু হতে চলেছে। এখন আপনাদের সামনে গোয়ার উন্নয়নের পাশাপাশি, ২০৪৭ সালের মধ্যে দেশকে নতুন ভারতে উন্নীত করার লক্ষ্যও রয়েছে। আপনারা যেমন নিজেদের রাজ্য গোয়ার উন্নয়নের জন্য কাজ করবেন, এর পাশাপাশি আপনাদের দেশের উন্নয়নের জন্যও কাজ করতে হবে। আমার দৃঢ় বিশ্বাস যে, আপনারা সবাই সম্পূর্ণ নিষ্ঠা ও তৎপরতার সঙ্গে নিজেদের কর্তব্য পথ অনুসরণ করতে থাকবেন।
আরেকবার আপনাদের সকলকে অনেক অনেক শুভেচ্ছা ও শুভকামনা।
ধন্যবাদ।
PG/SB/SB
(
দক্ষতাউন্নয়নওশিল্পোদ্যোগমন্ত্রক
সারাদেশে ৭০০ টিরও বেশি স্থানে ২১ এপ্রিল, ২০২২ জাতীয় শিক্ষানবিশ মেলা-২০২২এর আয়োজন করা হচ্ছে
নতুন দিল্লি, ১৯ এপ্রিল, ২০২২
দক্ষ ভারত বা স্কিল ইন্ডিয়া, ডাইরেক্টরেট জেনারেল অফ ট্রেনিং-এর সহযোগিতায় সারাদেশে ৭০০ টিরও বেশি স্থানে ২১ এপ্রিল, ২০২২ জাতীয় শিক্ষানবিশ মেলা-২০২২এর আয়োজন করা হচ্ছে।
এই ধরনের উদ্যোগের লক্ষ্য হচ্ছে, এক লাখেরও বেশি শিক্ষানবিশ নিয়োগকে সহায়তা করা এবং এর পাশাপাশি সঠিক মেধাকে কাজে লাগাতে নিয়োগকর্তাদের সহায়তা করা। যাতে প্রশিক্ষণ এবং ব্যবহারিক দক্ষতা প্রদানের মাধ্যমে এর বিকাশ ঘটে।
এই মেলায় সারাদেশ থেকে ৪ হাজারেরও বেশি সংস্থা অংশগ্রহণ করবে। এরমধ্যে ৩০ টির বেশি সেক্টর রয়েছে। যেমন বিদ্যুৎ, টেলিকম, ইলেকট্রনিক্স, রিটেল আইটি প্রভৃতি। এছাড়াও ওয়েল্ডার থেকে শুরু করে ইলেকট্রিশিয়ান, হাউসকিপার, বিউটিশিয়ান, মেকানিক সহ ৫০০ টিরও বেশি ট্রেড থাকবে। যেখান থেকে যুব সম্প্রদায় তাদের পেশাকে নির্বাচিত করতে পারবেন।
প্রধানমন্ত্রী শ্রী নরেন্দ্র মোদী ২০১৫ সালের ১৫ জুলাই দক্ষতা উন্নয়ন ও শিল্পোদ্যোগীদের জাতীয় নীতি -২০১৫- র সূচনা করেছিলেন। এর উদ্দেশ্য হচ্ছে শিক্ষানবিশদের কর্মসংস্থানের সুযোগ করে দেওয়া।
দেশের দক্ষতা উন্নয়ন ও শিল্পোদ্যোগ মন্ত্রক দেশের বিভিন্ন শিল্পোদ্যোগগুলির মাধ্যমে নিয়োগ করা শিক্ষানবিশের সংখ্যা বাড়ানোর জন্য বেশ কয়েকটি কর্মসূচি গ্রহণ করেছে। যার উদ্দেশ্য হচ্ছে, দক্ষ কর্মশক্তির সরবরাহ এবং চাহিদার ব্যবধান দূর করা। এর মাধ্যমে যুবকদের চাকরির আকাঙ্ক্ষা পূরণ সম্ভব। চাকরি প্রশিক্ষণ এবং কর্মসংস্থানের জন্য আরও ভালো সুযোগ নিশ্চিত করাও এর অন্যতম লক্ষ্য।
যে সমস্ত ছাত্র-ছাত্রী ১২ ক্লাস পাস করেছেন বা স্নাতক উত্তীর্ণ অথবা আইটিআই-এর ছাত্র কিংবা ডিপ্লোমা হোল্ডার তাঁরা এই শিক্ষানবিশ মেলায় যোগদানের জন্য আবেদন করতে পারবেন।
মেলায় যোগদানকারী প্রার্থীদের অবশ্যই তাদের শিক্ষার যাবতীয় তথ্য এবং মার্কশিট সহ অন্যান্য শংসাপত্রের তিনটি কপি, ফটো আইডি কার্ড  এবং সেইসঙ্গে তিনটি পাসপোর্ট সাইজের ছবি সংশ্লিষ্ট স্থানে নিয়ে যেতে হবে।
আবেদনকারীরা শিক্ষানবিশ মেলায় যোগদানের মাধ্যমে বেশ কিছু সুবিধা পাবেন। মেলা স্থলেই তারা বিভিন্ন সংস্থার মাধ্যমে শিক্ষানবিস হিসেবে যুক্ত হওয়ার সুযোগ পাবেন।
এর পাশাপাশি, যোগদানকারী প্রার্থীরা ন্যাশনাল কাউন্সিল ফর ভোকেশনাল এডুকেশন এন্ড ট্রেনিং, এন সি ভি টি দ্বারা স্বীকৃত শংসাপত্র পাবেন। যা তাদের প্রশিক্ষণের পর কর্মসংস্থানের সুযোগ সৃষ্টি করতে প্রভূত সাহায্য করবে। শিক্ষানবিশ মেলায় অংশগ্রহণকারী প্রতিষ্ঠানগুলি একটি সাধারণ প্লাটফর্মের মাধ্যমে শিক্ষানবিশদের সাথে দেখা করার সুযোগ পাবে এবং নির্বাচন করতে পারবে। অন দ্যা স্পট- এই নির্বাচন হবে।
CG/ SB
(
সড়কপরিবহণওমহাসড়কমন্ত্রক
একটি স্তম্ভের উপর ভিত্তি করে নাগপুরে মহাসড়ক উড়াল পুল এবং মেট্রো রেলপথ সহ ৩.১৪ কিলোমিটার দীর্ঘ ডবল ডেকার ভায়াডাক্ট নির্মাণের জন্য জাতীয় মহাসড়ক কর্তৃপক্ষ এবং মহা মেট্রো টিমকে গিনেস বুক – এ বিশ্ব রেকর্ড স্থাপন করায় অভিনন্দন নীতিন গড়করির
নয়াদিল্লি, ০৫ ডিসেম্বর, ২০২২
কেন্দ্রীয় সড়ক, পরিবহণ ও মহাসড়ক মন্ত্রী শ্রী নীতিন গড়করি একাধিক টুইট বার্তায় একটি স্তম্ভের উপর ভিত্তি করে মহাসড়ক উড়ালপুল ও মেট্রোর সাথে দীর্ঘতম ডাবল ডেকার ভায়াডাক্ট  নির্মাণ করে নাগপুরে গিনেস বুক অফ ওয়ার্ল্ড রেকর্ড অর্জন করার জন্য জাতীয় মহাসড়ক কর্তৃপক্ষ এবং মহা মেট্রো টিমকে আন্তরিক অভিনন্দন জানিয়েছেন।
শ্রী গড়করি বলেছেন, এই প্রকল্প ইতিমধ্যেই এশিয়া বুক এবং ইন্ডিয়া বুক – এ সাফল্যের সম্মান অর্জন করেছে। বর্তমানে নতুন এই সম্মানীয় খেতাব অর্জন আমাদের সকলের কাছেই এক গর্বের মুহূর্ত। মন্ত্রী ইঞ্জিনিয়ার, আধিকারিক এবং কর্মীদের ২৪ ঘন্টা নিরলস পরিশ্রমের ফলেই এটা সম্ভব হওয়ায় তাঁদের আন্তরিক ধন্যবাদ ও অভিনন্দন জানান।
বিশ্ব মানের পরিকাঠামো গড়ে তোলার জন্য প্রধানমন্ত্রী শ্রী নরেন্দ্র মোদী সরকারের সংকল্পকে এই উন্নয়ন এক সার্থক রূপ দিয়েছে বলেও শ্রী গড়করি জানান।
PG/AB/SB
(Visitor Counter : 70
প্রধানমন্ত্রীরদপ্তর
প্রধানমন্ত্রী ফক্সকন-এর চেয়ারম্যানের সঙ্গে সাক্ষাৎ করেছেন
নয়াদিল্লি, ১ মার্চ, ২০২৩
প্রধানমন্ত্রী শ্রী নরেন্দ্র মোদী হন হাই প্রযুক্তি গোষ্ঠী- -এর চেয়ারম্যান মিঃ ইয়ং লিউ-এর সঙ্গে নতুন দিল্লিতে সাক্ষাৎ করেছেন। ভারতের প্রযুক্তি এবং উদ্ভাবনী পরিমন্ডল বৃদ্ধির লক্ষ্যে বিভিন্ন বিষয়ের ওপর তাদের আলোচনা হয়েছে।
হাই প্রযুক্তি গোষ্ঠী- -এর এক ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“মিঃ ইয়ং লিউ-এর সঙ্গে সুন্দর বৈঠক হয়েছে। ভারতের প্রযুক্তি এবং উদ্ভাবনী পরিমন্ডল বৃদ্ধির লক্ষ্যে বিভিন্ন বিষয়ের ওপর আমাদের আলোচনা হয়েছে।”
PG/AB/NS
(
রেলমন্ত্রক
রেল বোর্ডের চেয়ারম্যান দক্ষিণ-পূর্ব রেলের কাজকর্ম পর্যালোচনা করলেন
কলকাতা, ২৬ এপ্রিল, ২০১৯
রেল বোর্ডের চেয়ারম্যান শ্রী বিনোদ কুমার যাদব বৃহস্পতিবার দক্ষিণ-পূর্ব রেলের সদর দপ্তর গার্ডেনরিচে গিয়ে এই রেলের জেনারেল ম্যানেজার শ্রী পি এস মিশ্র সহ উচ্চপদস্থ আধিকারিকদের সঙ্গে এক পর্যালোচনা বৈঠক করেন। বৈঠকে দক্ষিণ-পূর্ব রেলের কাজকর্ম নিয়ে বিশদে আলোচনা হয়।
শ্রী যাদব দক্ষিণ-পূর্ব রেলের কাজকর্ম পর্যালোচনা করে ট্রেন চলাচলে সুরক্ষা ও নিরাপত্তা, সময়ানুবর্তিতা, পণ্য পরিবহণ তথা আয় প্রভৃতি বিষয়ের ওপর বিশেষ জোর দেন। বৈঠকে দক্ষিণ-পূর্ব রেলে নতুন লাইন স্থাপন, রেল লাইন ডবল করা তথা বিদ্যুতায়নের কাজের অগ্রগতি খতিয়ে দেখা হয়।
এই রেলের জেনারেল ম্যানেজার শ্রী মিশ্র ২০১৮-১৯-এ বিভিন্ন গুরুত্বপূর্ণ সাফল্য ও কাজকর্ম নিয়ে বোর্ডের চেয়ারম্যানকে অবহিত করেন। ২০১৯-২০ বর্ষে এই রেলের ধার্য লক্ষ্যমাত্রা সম্পর্কে তাঁকে জানানো হয়। পণ্য ও যাত্রী পরিবহণ সহ পরিকাঠামো উন্নয়ন প্রকল্প, রেল লাইনের সংস্কার এবং বৈদ্যুতিকীকরণের পরিকল্পনার কথাও শ্রী মিশ্র বৈঠকে উল্লেখ করেন।
শ্রী যাদব দক্ষিণ-পূর্ব রেলের সামগ্রিক কাজকর্মে সন্তোষ প্রকাশ করে যাত্রী স্বাচ্ছন্দ্য ব্যবস্থায় আরও উন্নতির ওপর গুরুত্ব দেন। রেলকর্মীদের কল্যাণে যে সমস্ত পদক্ষেপ নেওয়া হয়েছে, সে কথাও তিনি উল্লেখ করেন।
SSS/BD/DM
(Visitor Counter : 69
সড়কপরিবহণওমহাসড়কমন্ত্রক
রোপওয়ে এবং বিকল্প গতিশীলতা সমাধান এখন থেকে সড়ক পরিবহন ও মহাসড়ক মন্ত্রকের অধীনে হবে
নতুন দিল্লি, ৪ ফেব্রুয়ারি, ২০২১
সড়ক পরিবহন ও মহাসড়ক মন্ত্রক এখন থেকে রোপওয়ে এবং বিকল্প গতিশীলতার সমাধান গুলির বিকাশও দেখাশোনা করবে।এই পদক্ষেপের ফলে গবেষণা ও নতুন প্রযুক্তি উদ্ভাবনের ক্ষেত্রে বিশেষ গতি আসবে বলে মনে করা হচ্ছে। এজন্য সরকারের পক্ষ থেকে ১৯৬১ সালের আইন সংশোধন করা হয়েছে।
সরকারের সিদ্ধান্ত অনুযায়ী রোপওয়ে এবং বিকল্প গতিশীলতা সমাধান প্রযুক্তির উন্নয়নের পাশাপাশি এই খাতে যাবতীয় নির্মাণ, গবেষণা এবং নীতি গঠনের দায়িত্ব থাকবে মন্ত্রকের। উন্নত প্রযুক্তির জন্য প্রাতিষ্ঠানিক, আর্থিক এবং নিয়ন্ত্রক কাঠামোকে এর আওতায় আনা হবে।
কেন্দ্রীয় সড়ক পরিবহন ও মহাসড়ক দপ্তরের মন্ত্রী শ্রী নীতিন গডকরি বলেন, বিকল্প গতিশীলতা এবং রোপওয়ে দেশের পরিবহন খাতের উন্নয়নের জন্য বিশেষ গুরুত্বপূর্ণ। জীবনযাত্রার মানোন্নয়নের জন্য সড়ক পরিবহন ব্যবস্থার উন্নয়নের ফলে যাতায়াত আরও সহজতর হবে বলে তিনি আশা করেন।
প্রধানমন্ত্রীরদপ্তর
প্রধানমন্ত্রী শ্রী সোমনাথ ট্রাস্টের বৈঠকে যোগ দিয়েছেন
নতুনদিল্লি, ১৮ই জানুয়ারী, ২০২১
প্রধানমন্ত্রী শ্রী নরেন্দ্র মোদী আজ শ্রী সোমনাথ ট্রাস্টের বৈঠকে যোগ দিয়েছেন। ভিডিও কনফারেন্সের মাধ্যমে এই বৈঠক অনুষ্ঠিত হয়। ট্রাস্টের সদস্যরা প্রাক্তন চেয়ারম্যান প্রয়াত শ্রী কেশুভাই প্যাটেলের প্রতি শ্রদ্ধা জানান।
ট্রাস্ট পরিচালনায় সাহায্য করতে ট্রাস্টিরা সর্বসম্মতভাবে প্রধানমন্ত্রী শ্রী নরেন্দ্র মোদীকে পরবর্তী চেয়ারম্যান হিসেবে মনোনীত করেছেন। প্রধানমন্ত্রী এই দায়িত্ব গ্রহণ করেছেন এবং সোমনাথ মন্দিরের ট্রাস্টের সদস্যদের উদ্যোগের প্রশংসা করেছেন। তিনি আশা প্রকাশ করেছেন, একসঙ্গে ট্রাস্টের সবাই মিলে এখানকার পরিকাঠামো , থাকার ব্যবস্থা, বিশ্রামের জায়গার পরিকাঠামোর উন্নয়ন করবে, যার মাধ্যমে আমাদের এই মহান ঐতিহ্যের সঙ্গে তীর্থ যাত্রীরা যোগসূত্র গড়ে তুলবেন। বৈঠকে বিভিন্ন প্রকল্প ও কর্মসূচী পর্যালোচনা করা হয়েছে।
যে সব বিশিষ্ট ব্যক্তিরা বিভিন্ন সময়ে ট্রাস্টের চেয়ারম্যানের দায়িত্ব সামলেছেন, তাদের মধ্যে ছিলেন জামসাহেব দিগবিজয় সিং জি, শ্রী কানাইয়া মুন্সী, প্রাক্তন প্রধানমন্ত্রী শ্রী মোরারজি দেশাই, শ্রী জয়কৃষ্ণ হরি বল্লভ, শ্রী দীনেশভাই শাহ্, শ্রী প্রসনবাদন মেহতা ও শ্রী কেশুভাই প্যাটেল।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী কান চলচ্চিত্র উৎসবের সার্বিক সাফল্য কামনা করেছেন
ভারতের স্বাধীনতা, কান চলচ্চিত্র উৎসব এবং ভারত ও ফ্রান্সের মধ্যে কূটনৈতিক সম্পর্ক স্থাপনের ৭৫ বছরের কথাও উল্লেখ করেছেন
ভারতের বলার মত অনেক গল্প রয়েছে এবং চলচ্চিত্রের বিষয়বস্তুর ক্ষেত্রে বিশ্বের হাব হয়ে ওঠার প্রকৃত সম্ভাবনা দেশের রয়েছে
চলচ্চিত্র ক্ষেত্রে সহজে ব্যবসা-বাণিজ্যের সুযোগ বাড়াতে সরকার তার অঙ্গীকারের প্রতি দৃঢ় প্রতৃজ্ঞ
কান চলচ্চিত্র উৎসবের ক্লাসিক বিভাগে সত্যজিৎ রায়ের একটি সংরক্ষিত ছবি দেখানোর বিষয়ে সন্তোষ প্রকাশ করেছেন
ভারতীয় প্যাভিলিয়নে ভারতীয় চলচ্চিত্রের ঘটনাবলী তুলে ধরা হবে যা আন্তর্জাতিক অংশীদারিত্ব ও শিক্ষণের সুযোগ বাড়াবে
নয়াদিল্লী, ১৭ মে, ২০২২
প্রধানমন্ত্রী শ্রী নরেন্দ্র মোদী এ বছর কান চলচ্চিত্র উৎসবে ‘কান্ট্রি অফ অনার’ হিসেবে ভারতের অংশগ্রহণে সন্তোষ প্রকাশ করেছেন। এক বার্তায় প্রধানমন্ত্রী বলেছেন, ভারতের স্বাধীনতার ৭৫-তম বার্ষিকী, কান চলচ্চিত্র উৎসবের ৭৫-তম বার্ষিকী এবং ভারত ও ফ্রান্সের মধ্যে কূটনৈতিক সম্পর্ক স্থাপনের ৭৫-তম বার্ষিকী উদযাপন একত্রে ভারতের এই অংশগ্রহণকে অত্যন্ত প্রাসঙ্গিক করে তুলেছে।
চলচ্চিত্র নির্মাণের নিরিখে ভারতকে বিশ্বের বৃহৎ দেশ হিসেবে উল্লেখ করে প্রধানমন্ত্রী বলেন, এ থেকে চলচ্চিত্র ক্ষেত্রে আমাদের বিবিধতার স্বরূপ প্রতিফলিত হয়। তিনি আরও বলেন, ভারতের সমৃদ্ধ ঐতিহ্য ও সাংস্কৃতিক বিবিধতা আমাদের মূল শক্তি। ভারতের বলার মত অনেক গল্প রয়েছে এবং চলচ্চিত্র বিষয়বস্তুর ক্ষেত্রে বিশ্বের হাব হয়ে ওঠার প্রকৃত সম্ভাবনা রয়েছে বলেও তিনি অভিমত প্রকাশ করেন।
চলচ্চিত্র ক্ষেত্রে সহজে ব্যবসা-বাণিজ্যের অনুকূল পরিবেশ গড়ে তুলতে ভারতের অঙ্গীকারের কথা পুনরায় উল্লেখ করে শ্রী মোদী বলেন, দেশে চলচ্চিত্রের দৃশ্যায়নে অনুমোদনের জন্য এক জানালা ব্যবস্থা সুনিশ্চিত করে ভারত সারা বিশ্বের চলচ্চিত্র নির্মাতাদের জন্য অপার সম্ভাবনার সুযোগ তৈরি করেছে।
ভারত যখন অবিস্মরণীয় চলচ্চিত্র নির্মাতা সত্যজিৎ রায়ের জন্মবার্ষিকী উদযাপন করছে ঠিক তখন কান চলচ্চিত্র উৎসবের ক্লাসিক বিভাগে বিশ্ববরেণ্য এই ব্যক্তির সংরক্ষিত একটি ছবি দেখানোর বিষয়ে শ্রী মোদী সন্তোষ প্রকাশ করেন।
এবারের কান চলচ্চিত্র উৎসবে প্রথমবার যে সমস্ত উদ্যোগ গ্রহণ করা হয়েছে তারমধ্যে ভারত থেকে কয়েকটি স্টার্টআপ সংস্থা সিনে জগতে তাদের পারদর্শিতা তুলে ধরার সুযোগ পেয়েছে। ভারতীয় প্যাভিলিয়নে ভারতীয় চলচ্চিত্রের ঘটনাবলী তুলে ধরা হবে, যা আন্তর্জাতিক অংশীদারিত্ব ও শিক্ষণের সুযোগ বাড়াবে বলে শ্রী মোদী অভিমত প্রকাশ করেন।
প্রেক্ষাপট :
ফ্রান্সে ৭৫-তম কান চলচ্চিত্র উৎসবের পাশাপাশি ভারত আসন্ন ‘মার্চ ডু’ চলচ্চিত্র উৎসবেও সরকারিভাবে ‘কান্ট্রি অফ অনার’ দেশের মর্যাদা পাবে। ভারত, ভারতীয় চলচ্চিত্র, সংস্কৃতি ও ঐতিহ্যের ওপর বিশেষ অগ্রাধিকার ম্যাজেস্টিক বিচে আয়োজিত ‘মার্চ ডু’ চলচ্চিত্র উৎসবের ওপেনিং নাইটে ‘কান্ট্রি অফ অনার’ হিসেবে ভারতের উপস্থিতিকেই প্রতিফলিত করে।
ভারত ‘কান নেক্সট’ উৎসবেও কান্ট্রি অফ অনার হিসেবে মর্যাদা পেয়েছে। ভারতের এই সম্মানের জন্য ৫টি নতুন স্টার্টআপ অডিও ভিস্যুয়াল ক্ষেত্রে তাদের পারদর্শিতা তুলে ধরার সুযোগ পাবে। ১০ জন পেশাদার অ্যানিমেশন ডে নেটওয়ার্কিং ক্ষেত্রে অংশগ্রহণ করবেন। এবারের কান চলচ্চিত্র উৎসবে ভারতের অংশগ্রহণের উল্লেখযোগ্য একটি দিক হিসেবে আর মাধবনের প্রযোজনায় নির্মিত “রকেট্রি” ছবিটির ওয়ার্ল্ড প্রিমিয়ার হবে। আগামীকাল ছবিটি প্রদর্শিত হবে।
এবারের কান চলচ্চিত্র উৎসবে ভারতীয় প্রতিনিধি দলের নেতৃত্বে রয়েছেন কেন্দ্রীয় মন্ত্রী শ্রী অনুরাগ ঠাকুর। তাঁর সঙ্গে কয়েকজন চলচ্চিত্র ব্যক্তিত্বও সেখানে গিয়েছেন।
CG/BD/NS
(
প্রধানমন্ত্রীরদপ্তর
মহাবীর জয়ন্তী উপলক্ষে জনগণকে প্রধানমন্ত্রীর শুভেচ্ছা
নতুন দিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদী মহাবীর জয়ন্তী উপলক্ষে জনগণকে শুভেচ্ছা জানিয়েছেন। শ্রী মোদী ভগবান মহাবীরের মহৎ শিক্ষা, বিশেষ করে, শান্তি, করুনা ও সৌভ্রাতৃত্বের উপদেশের কথা স্মরণ করেছেন।
এক ট্যুইটে প্রধানমন্ত্রী বলেছেন, "পবিত্র মহাবীর জয়ন্তী উপলক্ষে শুভেচ্ছা।
ভগবান মহাবীরের শাশ্বত শিক্ষা এবং জীবে দয়া করার উপদেশ এক সাম্যবাদী ও করুণাপূর্ণ সমাজ গঠনে সাহায্য করতে পারে।
ভগবান মহাবীরের আশীর্বাদ আমাদের সমাজে শান্তি ও সৌভ্রাতৃত্বের চেতনার প্রসার ঘটাক।"
CG/BD/AS/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯১ কোটির মাইলফলক ছাড়িয়েছে
দেশে গত ২৪ ঘণ্টায় ৭২ লক্ষ ৫১ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৭.৯৩ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৩৪৬
দেশে সুস্পষ্টভাবে করোনায় আক্রান্তের সংখ্যা ২ লক্ষ ৫২ হাজার ৯০২, যা মোট আক্রান্তের ০.৭৫ শতাংশ
সাপ্তাহিক-ভিত্তিতে আক্রান্তের হার ১.৬৬ শতাংশ, যা গত ১০২ দিন ৩ শতাংশের নীচে
নয়াদিল্লি, ০৫ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭২ লক্ষ ৫১ হাজার ৪১৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫১ কোটি ৫৪ লক্ষ ৬৫ হাজার ৮২৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৪,০৮৯
৮৯,৪৬,৮০৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫৫,৯০১
১,৫১,৪৪,০৬৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৭,০৩,৯০,২৯৩
৯,০৬,৬৪,৬২৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,১৯,৯৩,৯৫৫
৭,৯৩,৪১,৮৬৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,২৬,৯৩,১৫০
৫,৭৫,৬১,০৭৩
|
|
মোট
|
|
|
|
৯১,৫৪,৬৫,৮২৬
দেশে গত ২৪ ঘণ্টায় সুস্থ হয়েছেন ২৯ হাজার ৬৩৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩১ লক্ষ ৫০ হাজার ৮৮৬।
জাতীয় স্তরে সুস্থতার হার বর্তমানে ৯৭.৯৩ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১০০ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৮ হাজার ৩৪৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৫২ হাজার ৯০২, যা গত ২০১ দিনে সর্বনিম্ন এবং মোট আক্রান্তের ০.৭৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৪১ হাজার ৬৪২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৭ কোটি ৫৩ লক্ষ ৯৪ হাজার ৪২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৬৬ শতাংশ, যা গত ১০২ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৬১ শতাংশ। দৈনিক-ভিত্তিতে আক্রান্তের হার গত ৩৬ দিন ৩ শতাংশের নীচে রয়েছে এবং গত ১১৯ দিন ৫ শতাংশের নীচে।
CG/BD/SB
(Visitor Counter : 125
প্রতিরক্ষামন্ত্রক
উপকূল এলাকায় “সি ভিজিল” সামরিক মহড়া সাফল্যের সঙ্গে অনুষ্ঠিত হল
কলকাতা, ২৪ জানুয়ারি, ২০১৯
নৌ-বাহিনী ও উপকূলরক্ষী বাহিনী গত ২২ ও ২৩শে জানুয়ারি দেশের অন্যান্য উপকূল এলাকায় অবস্থিত নিরাপত্তা সংক্রান্ত বিভিন্ন সংস্থা এবং মৎস্যজীবী ও উপকূল এলাকায় বসবাসকারী মানুষদের নিয়ে “সি ভিজিল” নামক বড় মাপের একটি সামরিক মহড়ায় যৌথভাবে অংশ নেয়। দেশের ৭,৫১৬.৬ কিলোমিটার উপকূল বরাবর এই ধরণের বিশাল মহড়া এই প্রথম অনুষ্ঠিত হল। ভারতীয় নৌ-বাহিনীর এবং উপকূলরক্ষী বাহিনীর ৩০টি জাহাজ ও বিমান তথা পশ্চিমবঙ্গ, ওড়িশা, অন্ধ্রপ্রদেশ, তামিলনাড়ু ও পুদুচেরী থেকে অংশ নেওয়া নিরাপত্তা সংক্রান্ত বিভিন্ন সংস্থার নিয়ন্ত্রণে থাকা মোট ৮৫টি টহলদারী নৌকা মহড়ায় অংশ নেয়। মেরিন পুলিশের নৌকাগুলি উপকূল থেকে ৫ মাইল দূরত্ব পর্যন্ত টহল দেয় এবং নৌ-বাহিনী ও উপকূলরক্ষী বাহিনীর জাহাজগুলি মহড়া চলাকালীন গভীর সমুদ্রে টহলদারি করে। নৌ-বাহিনী ও উপকূলরক্ষী বাহিনীর বিমান সারাক্ষণ আকাশ থেকে নজরদারি জারি রাখে।
উপকূল এলাকায় নিরাপত্তার পন্থা-পদ্ধতি যাচাই করে নিতে, সমুদ্রপথ দিয়ে অনুপ্রবেশ রোধ করতে নিরাপত্তা সংস্থাগুলির যৌথ দল ‘রেড ফোর্স’ শীর্ষক এই মহড়ায় অংশ নেয়।
প্রতিরক্ষা, স্বরাষ্ট্র, জাহাজ চলাচল, পেট্রোলিয়াম ও প্রাকৃতিক গ্যাস, মৎস্যচাষ, বহিঃশুল্ক মন্ত্রক, সংশ্লিষ্ট বিভিন্ন রাজ্য ও কেন্দ্রশাসিত অঞ্চলগুলির সরকার এবং কেন্দ্র ও রাজ্যের বেশ কয়েকটি সংস্থা যৌথভাবে এই মহড়ার আয়োজনে করে।
CG/SC/DM
(Visitor Counter : 60
শ্রমওকর্মসংস্থানমন্ত্রক
কর্মচারী ভবিষ্য নিধি সংগঠনের কর্মীদের পিএম কেয়ার্স তহবিলে আড়াই কোটি টাকা দান
নতুন দিল্লি, ৩ মে, ২০২০
কোভিড – ১৯ মহামারীর কারণে সৃষ্ট জাতীয় সঙ্কটের মোকাবিলায় সরকারী উদ্যোগে সাহায্যের জন্য এগিয়ে এলো কর্মচারী ভবিষ্য নিধি সংগঠন -এর কর্মীরা। ইপিএফও-র কর্মীরা পিএম কেয়ার্স তহবিলে তাদের একদিনের বেতন স্বেচ্ছায় দান করেছেন। বিশ্বের সামাজিক সুরক্ষা সংগঠনগুলির মধ্যে বৃহত্তম এই সংস্থা দেশের সেবায় অঙ্গীকারবদ্ধ।
বিশ্ব স্বাস্থ্য সংস্থা, কোভিড – ১৯ কে মহামারী হিসেবে ঘোষণা করায় তা লক্ষ লক্ষ ভারতবাসীর স্বাস্থ্য এবং আর্থিক সুরক্ষার জন্য এটি বড় চ্যালেঞ্জ হয়ে দাঁড়ায়। যে কোনো আপৎকালীন পরিস্থিতিতে সাহায্য করার জন্য কেন্দ্র, প্রাইম মিনিস্টার্স সিটিজেন অ্যাসিসট্যান্স এন্ড রিলিফ ইন ইমার্জেন্সি সিচুয়েশানস ফান্ড  নামে একটি দাতব্য ট্রাস্ট গঠন করেছে।
পিএমজিকেওয়াই প্যাকেজের আওতায় কোভিড সংক্রান্ত চাহিদা পূরণে ভবিষ্য নিধি তহবিল থেকে যারা টাকা তুলতে চান, তাদের সাহায্য করতে ইপিএফও-র আধিকারিক এবং কর্মীরা সবরকমের ব্যবস্থা নিচ্ছেন।
(CG/CB/SFS